
טקסט הדף מנוקד



סְמִיכָה נָמֵי כְּתִיב לִפְנֵי ה' אֶפְשָׁר דִּמְעַיֵּיל יְדֵיהּ וְסָמֵיךְ שְׁחִיטָה נָמֵי אֶפְשָׁר דְּעָבֵיד סַכִּין אֲרוּכָּה וְשָׁחֵיט


הָא מַנִּי שִׁמְעוֹן הַתִּימְנִי הִיא דְּתַנְיָא וְשָׁחַט אֶת בֶּן הַבָּקָר לִפְנֵי ה' וְלֹא הַשּׁוֹחֵט לִפְנֵי ה' שִׁמְעוֹן הַתִּימְנִי אוֹמֵר מִנַּיִן שֶׁיִּהְיוּ יָדָיו שֶׁל שׁוֹחֵט לִפְנִים מִן הַנִּשְׁחָט תַּלְמוּד לוֹמַר וְשָׁחַט אֶת בֶּן הַבָּקָר לִפְנֵי ה' שׁוֹחֵט אֶת בֶּן הַבָּקָר יְהֵא לִפְנֵי ה'


אָמַר עוּלָּא אָמַר רֵישׁ לָקִישׁ טָמֵא שֶׁהִכְנִיס יָדוֹ לִפְנִים לוֹקֶה שֶׁנֶּאֱמַר בְּכׇל קֹדֶשׁ לֹא תִגָּע וְגוֹ' מַקִּישׁ בִּיאָה לִנְגִיעָה מָה נְגִיעָה בְּמִקְצָת שְׁמָהּ נְגִיעָה אַף בִּיאָה בְּמִקְצָת שְׁמָהּ בִּיאָה


אֵיתִיבֵיהּ רַב הוֹשַׁעְיָא לְעוּלָּא מְצוֹרָע שֶׁחָל שְׁמִינִי שֶׁלּוֹ לִהְיוֹת בְּעֶרֶב הַפֶּסַח וְרָאָה קֶרִי בּוֹ בַּיּוֹם וְטָבַל


אָמְרוּ חֲכָמִים אַף עַל פִּי שֶׁאֵין טְבוּל יוֹם אַחֵר נִכְנָס זֶה נִכְנָס מוּטָב יָבוֹא עֲשֵׂה שֶׁיֵּשׁ בּוֹ כָּרֵת וְיִדְחֶה עֲשֵׂה שֶׁאֵין בּוֹ כָּרֵת


וְרַבִּי יוֹחָנָן אָמַר דְּבַר תּוֹרָה אֲפִילּוּ עֲשֵׂה אֵין בּוֹ שֶׁנֶּאֱמַר וַיַּעֲמֹד יְהוֹשָׁפָט בִּקְהַל יְהוּדָה וִירוּשָׁלִַם בְּבֵית ה' לִפְנֵי הֶחָצֵר הַחֲדָשָׁה מַאי חָצֵר הַחֲדָשָׁה אָמַר רַבִּי יוֹחָנָן שֶׁחִידְּשׁוּ בָּהּ דְּבָרִים (הַרְבֵּה) וְאָמְרוּ טְבוּל יוֹם אַל יִכָּנֵס לְמַחֲנֵה לְוִיָּה


וְאִי אָמְרַתְּ בִּיאָה בְּמִקְצָת שְׁמָהּ בִּיאָה הֵיכִי מְעַיֵּיל יְדֵיהּ בִּבְהוֹנוֹת אִידֵּי וְאִידֵּי עֲשֵׂה שֶׁיֵּשׁ בּוֹ כָּרֵת הוּא


אֲמַר לֵיהּ מִטּוּנָךְ שָׁאנֵי מְצוֹרָע הוֹאִיל וְהוּתַּר לְצָרַעְתּוֹ הוּתַּר לְקִירְיוֹ


אָמַר רַב יוֹסֵף קָסָבַר עוּלָּא רוּבָּן זָבִים וְנַעֲשׂוּ טְמֵאֵי מֵתִים הוֹאִיל וְהוּתְּרוּ לְטוּמְאָתָן הוּתְּרוּ לְזִיבָתָן


אֲמַר לֵיהּ אַבָּיֵי מִי דָּמֵי טוּמְאָה אִישְׁתְּרַאי זִיבָה לָא אִישְׁתְּרַאי


אֲמַר לֵיהּ דִּלְמָא הָכִי קָאָמַר מָר רוּבָּן טְמֵאֵי מֵתִים וְנַעֲשׂוּ זָבִים הוֹאִיל וְהוּתְּרוּ לְטוּמְאָתָן הוּתְּרוּ לְזִיבָתָן אֲמַר לֵיהּ אִין


וְאַכַּתִּי לָא דָּמֵי מְצוֹרָע הֶיתֵּירָא הוּא הוֹאִיל וְאִישְׁתְּרִי אִישְׁתְּרִי טוּמְאָה דְּחוּיָה הִיא לְהָא אִידְּחַאי לְהָא לָא אִידְּחַאי


אֲמַר לֵיהּ רָבָא אַדְּרַבָּה אִיפְּכָא מִסְתַּבְּרָא מְצוֹרָע הֶיתֵּירָא הוּא לְהָא אִישְׁתְּרַאי וּלְהָא לָא אִישְׁתְּרַאי טוּמְאָה דְּחוּיָה הוּא מָה לִי חַד דִּחוּיָא מָה לִי שְׁתֵּי דְּחִיּוֹת




רש"י



 ושחט את בן הבקר לפני ה' וכיון דבעינן תיכף לסמיכה שחיטה אין סמיכה מבחוץ ושחיטה מבפנים אלא אף הסמיכה בפנים ואין טמא נכנס לעזרה: ואין השוחט לפני ה'. שאם רצה עומד חוץ לעזרה ושוחט בסכין ארוכה: לפנים מן הנשחט. לפנים מן הבהמה: ה''ג שוחט את בן הבקר יהיה לפני ה': נגיעה. סתם במקצת היא: שחל שמיני שלו. והיה לו היום ליכנס להר הבית לחלל שער נקנור שלא נתקדש להכניס ידיו לבהונות וראה קרי ובעל קרי אין נכנס להר הבית כדאמרי' באלו דברים (פסחים דף סז) זב וכל זב לרבות בעל קרי שמשתלח חוץ לשתי מחנות כדאמרינן התם: אע''פ שאין טבול יום אחר. של טומאת קרי נכנס להר הבית דקסבר טבול יום דזב כזב דמי זה נכנס ומכניס ידיו לעזרה ליתן מדם האשם ומלוג השמן על בהונותיו כדי שיטהר לאכול פסחו לערב והוא ישלחנו לעזרה היום לשחוט ולזרוק עליו אבל הוא לא יכנס לעזרה (ושוחט בסכין ארוכה) דטבול יום שנכנס לעזרה בכרת כדאמרי' בהקומץ רבה (מנחות כז:): מוטב יבוא עשה. של פסח: שיש בו כרת וידחה עשה. דשילוח טמאים מהר הבית שאין בו כרת שאין ענוש כרת אלא מחומת העזרה ולפנים: אפי' עשה אין בו. בהר הבית לגבי טבול יום דקסבר טבול יום דזב לאו כזב דמי: נכח החצר החדשה. הר הבית שחידשו בה בהלכותיה: אידי ואידי. עשה של כרת טבול יום לגבי עזרה בכרת הוא והא קא מעייל לעזרה שהרי אי אפשר להוציא דם האשם לחלל השער דמיפסל ביוצא: מטונך. ממשאך שבאתה עלי להכביד אכביד עליך ממצורע השיבות שגזירת הכתוב היא אצלו שהותרה לו ביאה במקצת שהרי מחוסר כיפורים הוא והוא מכניס ידיו לבהונות: הואיל והותרה. ביאה מקצת לצרעתו: הותרה. אף לטבול יום של קרי שלו: אמר רב יוסף. שמע מינה מדעולא דאמר הואיל ואישתרי להא אישתרי להא: רובן. של ציבור זבין בפסח ולא נדחית טומאת זיבה אצלן ונעשו טמאי מתים בו ביום הואיל והותרו לטומאת המת שנדחה אצלן הותרו לזיבתן: טומאה אישתראי. שבאה אחרונה זיבה ראשונה עומדת במקומה ולא דמי למצורע דהתם איכא למימר מיגו דקמייתא לא הוי אסירא ליה בתרייתא לא חמירא לך מקמייתא שהרי טמא היה ומותר אבל הכא כי הוה זיבה גרידתא הוו אסירי השתא דאיתוספא טומאה עלייהו אישתרו להו: הואיל והותרו לטומאתן. הקודמת אינן נאסרין מחמת האחרונה שהרי אף הראשונה טומאה של כרת היתה והיו מותרים היום: היתירא הואי. בהיתר גמור גזרה עליו תורה ביאה במקצת: 

תוספות



 ורבי יוחנן אמר דבר תורה אפי' עשה אין בו. לפרושי ברייתא קאתי ולאו לאיפלוגי דר' יוחנן לאו תנא הוא כדמוכח בפ''ק דכתובות (דף ח.) גבי חתנים מן המנין ומשני רב תנא ופליג ואר' יוחנן לא משני הכי תדע דאי דאורייתא אם כן היה לנו לאסור מפתח הר הבית שכל זה מחנה לויה כדאיתא בסוף מכילתין (דף קטז:) ובהדיא תנן במס' כלים (פ''א מ''ח) עזרת נשים מקודשת הימנו שאין טבול יום נכנס לשם אבל בהר הבית ובחיל מותר ותני נמי בתמיד (דף כו.) דבא וישב לו אצל אחיו הכהנים ומיהו מתוך פירכות הללו מיתרצא פירכא קמייתא דאע''ג דר' יוחנן לאו תנא הוא דלמא סבר לה כמתני' דתמיד וכלים ולמאי דפירש בקונט' טעמא דברייתא דאין טבול יום של טומאת קרי נכנס להר הבית משום דקסבר טבול יום דזב כזב דמי ואמרינן פ' אלו דברים (פסחים סז:) זב וכל זב לרבות בעל קרי ור' יוחנן דאמר אפילו עשה אין בו משום דקסבר טבול יום דזב לאו כזב דמי אתי שפיר דפלוגתא דתנאי היא ואיכא למ''ד טבול יום דזב לאו כזב דמי ומיהו קשה דאי קסבר האי תנא טבול יום דזב כזב דמי אם כן איכא לאו דלא יטמאו את מחניהם ואין עשה דוחה את לא תעשה ועשה ועוד קשה מדאמרינן פרק ג' מינין (נזיר דף מה.) טמא יהיה לרבות טבול יום עוד טומאתו בו לרבות מחוסר כיפורים ואי טבול יום אסור למחנה לויה למה לי קרא לרבות במחנה שכינה ומיהו מצי למימר משום כרת איצטריך דאיירי ביה קרא שאין ענוש כרת אלא מחומת העזרה ולפנים ועוד קשה דאי טעמא דרבי יוחנן משום דקסבר דטבול יום דזב לאו כזב דמי והא רבא אית ליה הך דרבי יוחנן בפסחים פרק האשה (דף צב.) ושמעינן ליה לרבא בכריתות פרק שני (דף י.) דמחוסר כיפורים דזב כזב דמי אלא ודאי הא דאמר דטבול יום דזב כזב דמי לאו לענין ביאת מקדש קאמר אלא לענין פסח הבא בטומאה לא יאכלו ממנו זבים וזבות כדפי' לעיל בריש פרק שני (דף יז:) בשם ה''ר חיים ומיהו סוגיא דנזיר (דף מה.) קשה למה שפי' דטבול יום שרי במחנה לויה דמשמע התם דאפי' נאמר דטבול יום דזב לאו כזב דמי אסור ליכנס למחנה לויה דקאמר התם מה אהל מועד מחוסר כיפורים לא עייל אף התם נמי במחנה לויה מחוסר כיפורים לא עייל ומקרא דריש התם דקתני התם בברייתא ובא לפני ה' אל פתח אהל מועד לשער נקנור אימתי הוא בא בזמן שטבל ועשה הערב שמש ונראה דדווקא בטבול יום דזב שלש ראיות שהוא טבול יום ומחוסר כיפורים דאיכא תרתי קאסר במחנה לויה וכי מסיק התם אלא אמר אביי טבול יום דזב לאו כזב דמי ואפי' הכי כיון דמחוסר כיפורים לא עייל כלומר דאיכא תרתי ולאו מלשון זבח דריש דאם כן גבי נזיר דכתיב יביא שתי תורים וגו' הוה לן למידרש הכי כדאמר התם אבל טבול יום דזב בעל שתי ראיות ודבעל קרי שרי דלאו מחוסר כפרה והא דאמר הכא כשראה קרי בו ביום וטבל דנכנס אע''פ שהוא טבול יום וגם מחוסר כיפורים אין אלו שני הדברים על טומאה אחת אלא טבול יום משום קרי ומחוסר כפרה משום צרעתו ולפי' הקונטרס ניחא דנקט בברייתא וראה קרי ולא טמא שרץ ונבילה דטמא שרץ ואפילו טמא מת נכנסין להר הבית כדדרשינן בפסחים פ' אלו דברים (דף סז.) ובסוטה פרק היה נוטל (דף כ:) ויקח משה את עצמות יוסף עמו במחיצתו אבל לפי מה שפירשתי דרבי יוחנן לא פליג אברייתא ולא אסור אלא מדרבנן כולהו טמאים נמי אסירי כדתנן בפ''ק דכלים החיל מקודש הימנו שאין עובדי כוכבים וטמאי מתים נכנסין לשם וכל שכן בעזרת נשים כדתני התם שאין טבול יום נכנס לשם וכולהו טבול יום אפילו דטמאי מת דשרץ ונבילה [איירי] דאיירי ביה לעיל ונראה לפרש דלרבותא נקט וראה קרי דאף על גב דמשתלח חוץ לשתי מחנות התירו לו משום פסח: שחידשו בה דברים ואמרו טבול יום אל יכנס למחנה לויה. וא''ת מנלן שחידשו מטבול יום אימא שחידשו ממת עצמו או מטמא מת ויש לומר דמשמע דלא חידשו אלא על חצר וחצר היינו עזרת נשים כדמוכח ביחזקאל ואילו מת וטמא מת מצינו דאסורין אפילו בחיל: א''ל מטונך. פירוש ממשאך שבאת להכביד עלי אכביד עליך דאדרבה משם סייעתא לדברי דשאני מצורע וכו' מדנקט וראה קרי בו ביום משמע דווקא בו ביום דיצא בשעת היתר דצרעת ואיכא למימר מתוך שהותר לצרעתו הותר לקירויו אבל כד מאתמול לא ואי ביאה במקצת לא שמה ביאה אפי' מאתמול נמי והשתא אתי שפיר הא דאמר בפ''ק דיבמות (דף ח.) מי לא מודה עולא שאם ראה קרי בליל (שלישי) [שמיני] שאינו מכניס ידיו שלא יצא בשעה שהיא ראויה להביא קרבן מנא ליה דמודה עולא אלא מדנקט בו ביום דייק דטעמא דעולא משום דהואיל והותר לצרעתו הותר לקיריו ובענין זה יש לפרש מטונך דפ' הזרוע והלחיים (חולין דף קלב.) דקאמר התם עולא יהיב מתנתא לכהנתא אלמא דקסבר עולא כהן ואפילו כהנת והכתיב וכל מנחת כהן כליל תהיה ואמר ליה רבי מטונך אהרן ובניו כתובים בפרשה כלומר משם אכביד עליך 

רש"ש

גמרא אר"י קסבר עולא רובן זבים ונעשו ט"מ כו' א"ל אביי מי דמי כו' דלמא ה"ק מר כו'. לכאורה אכתי קשה מי דמי. התם חזינן דמחו"כ אסור בעזרה רק משום מצות מתן בהונות שרי ליה רחמנא. שפיר אמרינן דגם אם ניתוסף עליו איסורא דטבו"י נמי שרי משום מתן בהונות. דהא לא מצינו דטבו"י לבד יאסר משום מצוה זו אבל זבים דבהדיא אסר רחמנא עלייהו למיעבד פיסחא. וכי משום דאיתוסף עלייהו עוד איסור טומאה יהיו מותרים. וי"ל משום דע"כ מוכח דלא מטע"ז שרי דא"כ אפי' ראה קרי בלילה נמי. אלא ע"כ משום הואיל הוא:



רש"י ד"ה שחל שמיני. שער נקנור שלא נתקדש. כצ"ל:





הגהות יעב"ץ

תד"ה ורבי יוחנן וכו' ולאו מלשון ובא דריש וכו' כצ"ל:





גליון הש"ס - רבי עקיבא איגר

גמ' אף ביאה במקצת. עיין לקמן דף צה ע"א תוס' ד"ה מכניסו:


שם במקצת שמה ביאה. עיין שבועות דף יז ע"א תוס' ד"ה תלה:





צאן קדשים

רש״י ד״ה ה״ג שוחט את בן כו׳ לפני ה׳ הס״ד. ואח״כ: ד״ה מה נגיעה סתם במקצת היא הס"ד וכצ״ל:


ד״ה שחל שמיני כו׳ בעל קרי שמשתלח כו׳ כצ״ל:


ד"ה אע״פ כו׳ לא יכנס לעזרה וישחט בסכין ארוכה דטבול יום כו׳ בהקומץ רבה הס״ד וכצ״ל. ומ״ו הב״ז מוחק זה ולא ידעתי טעמו וקשה לשבש כל הספרים:


ד״ה הואיל והותרו כו׳ מותרים היום הס״ד:


תוס׳ ד״ה ורבי יוחנן כו׳ א״כ איכא לאו דלא יטמאו את מחניהם ואין עשה כו׳. אע״ג דתוס׳ כתבו לקמן ע״ב ד״ה לענין מלקות כו׳ דעשה דפסח שיש בו כרת דוחה ל״ת ועשה מ״מ הקשו שפיר למאי דמסיק אפילו למ״ד ביאה במקצת שמה ביאה ואידי ואידי עשה שיש בו כרת הוא ואפ״ה אמרינן הואיל והותרו לצרעתו הותרו נמי לקריו דילמא הא דהותרו דעשה דפסח שיש בו כרת ידחו לעשה דמצורע שיש בו כרת אבל לדחות לעשה שיש בו כרת ול״ת לא הותרו כנ״ל ברור ונכון:


בא״ד דמחוסר כיפורים דזב כו׳ כצ״ל:


בא״ד הבא בטומאה דלא יאכלו כו׳ כצ״ל:


בא״ד דזב בעל שלש ראיות כו' כצ״ל:


בא״ד ולאו מלשון זבח כו'. פי׳ דאביי לא דריש דמחו״כ לא עייל מדכתיב גבי זב וביום השמיני יביא וגו׳ יבא לפני ה׳ אל פתח וגו׳ דמשמע כל זמן שלא הביא הזבח לא יבא לפני ה׳ דאי מהכא דריש א״כ גבי נזיר טמא נמי כתיב הכי כדפריך התם אלא ע״כ טעמי׳ דאביי כיון דאיכא תרתי ט״י ומחו״כ אבל נזיר לאו טבול יום הוא אלא מחו״כ לחוד:


בא״ד אלא טבול יום משום קריו ומחוסר כו׳ כצ״ל:


בא״ד וכולהו טמאים איירי אפילו דטמאי מת ושרץ כו׳ כצ״ל:


ד״ה א״ל מטונך פי׳ ממשאך כו׳ כצ״ל:


בא״ד דאדרבא משם סייעתא כו' כצ״ל:


בא״ד אבל מאתמול לא כו'. פי׳ בליל שמיני:


בא״ד דייק טעמא דעולא כו׳ כצ״ל:


בא״ד מטונך אהרן ובניו כתובים בפרשה כו'. והנה רש״י כתב שם דבמנחת ישראל כתיב הקרב אותה בני אהרן וגו׳ למעוטי בנות אהרן ולא הביא מפסוק דכתיב גבי מנחת כהנים זה קרבן אהרן ובניו דזהו הוה ראיה עדיפא וכן משמע לשון הש״ס דמהך קרא קדריש דקאמר אהרן ובניו כתובים בפרשה ע״כ לרש״י דמבניו לא ממעטינן נקבות דמשמע נמי זכרים ובזה מיושב הקושי׳ מה שמקשה הרא״ש סוף מסכת בכורות על רש״י עיי״ש:


בא"ד וא״ת אי מטעם כו׳. פי׳ בשלמא בל״ז לא היה קשה מידי די״ל דבא לאשמעינן היכא דראה בליל שמיני דליכא הטעם הואיל והותרו לצרעתו אפ״ה יכנוס מטעם יביא עשה כו' אבל השתא שכתבו דמודה עולא דאם ראה בליל שמיני שאין מכניס ידיו לבהונת למחר הקשו שפיר:

ברכת הזבח

הגהות


רש״י ד״ה מטונך כו׳ עלי להכביד אכביד עליך כו' כצ"ל:


ד״ה רובן של צבור כו׳ שנדחה אצלו הותרה לזיבתן הס"ד:


ד״ה טומאה אשתראי כו׳ גרידתא הוי אסירה השתא דאיתוסף כו׳ אישתראי להו הס״ד והד״א.


ד״ה הואיל והותרו כו׳ האחרונה שהרי אף כו' מותרי׳ היום הס״ד והד״א:


תוס׳ ד״ה שחידשו כו׳ אפילו בחיל הס״ד:


ד״ה אמר ליה כו׳ פי׳ ממשאך שבאת כו׳ הכתיב וכל מנחת כהן כו׳ (ר״ל ה״נ נימא דמנחת כהנת היתה בכליל כו') קרי בליל שמיני שאינו כו׳ שהי׳ ראיה לדבר מדלא שנה כו׳ כצ״ל:

פנים מאירות

גמרא ואי אמרת ביאה במקצת שמה ביאה אידי ואידי עשה שיש בה כרת הוא קשה לי היה לו להוכיח בפשיטות דאי אמרת ביאה במקצת שמה ביאה וע"כ הותר כרת במצורע ומנ"ל דלא התירה התורה לכנוס לגמרי מה לי אם נכנס בכולה או נכנס במקצתה כיון דמקצת ביאה שמה ביאה כאלו נכנס בכולה ולמה לא קדשו תוך שער הנק{נ}ור אלא ע״כ דביאה במקצת לא שמה ביאה ועוד קשה לי לפי׳ רש"י דדחי עשה דאורייתא ע"כ הא דנקט וטבל משום מצורע וא״כ תפשוט מיניה דביאה במקצת שמה ביאה כמו דאמרינן ביומא דף ל״א ע״א וז"ל אמר אביי לרב יוסף ביאה במקצת שמה ביאה כו׳ ופשט אביי מבהונות דמצורע דתני׳ מצורע טובל ועומד בשער נקנור ויש לישב די״ל רב אושעיא סבר דמצורע אין צריך לטבול והא דנקט הכא וראה קרי בו ביום וטבל לאשמועינן פלוגתא דר"י דדבר תורה אפילו עשה אין בו ועל קושיא ראשונה נ״ל דגזרו שמא ירבה בפסיעות כדקתני לקמן:


תוס׳ ד"ה ור"י אמר דבר תורה אפילו עשה אין בו {פנים מאירות: כו'} א"כ איכא לאו דלא יטמאו מחניהם ואין להקשות א״כ לדבריהם אמאי פריך אידי ואידי עשה שיש בו כרת הוא היה לו להקשות דאין עשה דוחה עשה ולא תעשה וי״ל דבלאו הכי פריך שפיר וק"ל. אבל לפי מה שכתבו התוספות לקמן דף ל"ג ע"ב ד"ה לענין מלקות דעשה דפסח דחי עשה ולא תעשה אין כאן קושיא כלל על רש"י:


בא"ד אלא ודאי הא דאמר טבול יום דזב כזב דמי לאו לענין ביאת מקדש אלא לענין פסח כדפרישית לעיל בשם ה״ר חיים והתוספות כתבו בשמו לעיל דנ״מ דאין שוחטין וזורקין עליו ולפי׳ קשה דמאי מועיל שדוחה עשה ומצורע קרי נכנס להר הבית דמ״מ אין שוחטין וזורקין עליו לרבא וצ"ל דע"כ הא דסבירא לן טבול יום דזב כזב דמי מיירי בזב בעל ג׳ ראיות ודוק:


ד"ה שחדשו בו דברים הרבה וי״ל דלא חדשו אלא על החצר ועל תנא גופיה לא קשי׳ ועיין במהרש״א בפ"ק דיבמות מה שישב בזה:


ד"ה אמר ליה מטונך דהוקשה להם לפי׳ רש״י אינו מוכרח שיכביד עליו דילמא הטעם הוא דביאה במקצת לא שמה ביאה ולכן פירשו מדנקט בו ביום מוכח דביאה במקצת שמה ביאה וק״ל:


בא״ד מי לא מודה עולא שראה קרי בליל שמיני כצ"ל וא"ת ואי משום הואיל כו' בל״ז לא הוקשה להם די"ל דבא לאשמועינן אפילו אם ראה מאתמול דליכא למימר מתוך שהותר מ"מ יבא עשה וידחה אבל עכשיו פירשו התוספות דהאמת כן והקשו שפיר ותירצו דלא שייך לומר מתוך שהותר דבשמיני קאי ואין להקשות למה פריך מטומאה דחויה דהא אפילו אם טומאה הותרה בציבור מ"מ לא דמי למצורע דכאן אי אפשר לומר מתוך שהותר דלא נאסר מעולם ויש לישב דמ״מ נאסר קודם שהיה הרוב ואח״כ הותר וק"ל:

